pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“บิ๊กอู๋”ห่วงใยแรงงานและสถานประกอบการประสบอุทกภัยภาคใต้
วันพุธที่ 19 ธันวาคม 2561
“บิ๊กอู๋”ห่วงใยแรงงานและสถานประกอบการประสบอุทกภัยภาคใต้
รมว.แรงงาน ห่วงใย ผู้ประสบอุทกภัยพื้นที่ภาคใต้ กําชับหน่วยงานในสังกัดบูรณาการทํางานร่วมกัน พร้อมเข้าไปช่วยเหลือด้านอาชีพ เตรียมแผนฟื้นฟูภายหลังน้ําลด
เมื่อวันที่ 19 ธันวาคม 2561 พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน เปิดเผยว่า จากสถานการณ์อุทกภัยในจังหวัดนครศรีธรรมราชและหลายจังหวัดในภาคใต้ ส่งผลให้ประชาชนได้รับความเดือดร้อนและผลกระทบเป็นจํานวนมาก ซึ่งรัฐบาลโดยกระทรวงแรงงาน มีความห่วงใยประชาชนในพื้นที่ที่ได้รับผลกระทบดังกล่าว สําหรับแนวทางการฟื้นฟูเยียวยาและให้ความช่วยเหลือผู้ประสบอุทกภัยภาคใต้ กระทรวงแรงงานได้เตรียมแผนแนวทางการช่วยเหลือฟื้นฟูประชาชนโดยเฉพาะกลุ่มเป้าหมาย พี่น้องผู้ใช้แรงงาน ลูกจ้าง นายจ้าง และประชาชนทั่วไปไว้แล้ว ทั้งระยะก่อนเกิดภัย ได้จัดเตรียมแรงงานที่มีความรู้ทางเทคนิคเพื่อประโยชน์ในการป้องกันและบรรเทาสาธารณภัย ระยะเกิดภัย ตรวจสอบข้อมูลแรงงานที่ได้รับผลกระทบเพื่อให้การช่วยเหลือคุ้มครองและเรียกร้องสิทธิตามกฎหมาย และระยะฟื้นฟู ได้เตรียมการฝึกอาชีพและจัดหางานให้ผู้ประสบภัย
สําหรับสถานการณ์อุทกภัยในพื้นที่จังหวัดนครศรีธรรมราช มีพื้นที่ที่ได้รับผลกระทบ 21 อําเภอ 141 ตําบล 1,070 หมู่บ้าน 70 ชุมชน 1 เทศบาลนคร 1 เทศบาลเมือง ประชาชนได้รับความเดือดร้อน 130,865 คน เสียชีวิต 3 ราย เป็นชาย อาชีพรับจ้าง 2 ราย นักเรียน 1 ราย กรณีผู้เสียชีวิต สํานักงานประกันสังคมได้เข้าไปตรวจสอบสิทธิประโยชน์แล้ว พบว่า มี 1 ราย คือ นายวีรศักดิ์ โปยิ้ม เคยเป็นผู้ประกันตนมาตรา 33 ในปี 2554 และสิ้นสุดสภาพการเป็นผู้ประกันตนในเดือนเมษายน 2555 มีเงินกรณีชราภาพ 420.60 บาท ทั้งนี้ สํานักงานแรงงานจังหวัดนครศรีธรรมราชได้ประสานให้สํานักงานประกันสังคมจังหวัดนครศรีธรรมราช สาขาสิชล ลงพื้นที่พบทายาทเพื่อมอบเงินจํานวนดังกล่าวในวันที่ 20 ธันวาคมนี้ โดยได้มอบหมายให้อาสาสมัครแรงงานในพื้นที่ประสานผู้นําชุมชนและประชาชนในพื้นที่เพื่อสํารวจความต้องการความช่วยเหลือภายใต้โครงการแก้ไขปัญหาความเดือดร้อนด้านอาชีพ
ทั้งนี้ สถานการณ์อุทกภัยในพื้นที่ล่าสุดได้คลี่คลายลงแล้ว โดยเฉพาะพื้นที่บริเวณรอบนอกได้กลับเข้าสู่ภาวะปกติแล้ว 17 อําเภอ ที่เหลือเพียงบางส่วนที่ยังมีน้ําท่วมขังบ้างเล็กน้อย คาดว่าหากไม่มีฝนตกลงมาเพิ่มภายใน 1 - 2 วันนี้จะสามารถกลับเข้าสู่ภาวะปกติได้โดยเร็วทั้งหมด
------------------------------
กลุ่มงานโฆษกและการข่าว/
กองเผยแพร่และประชาสัมพันธ์/
ชนินทร เพ็ชรทับ - ข่าว/
สํานักงานแรงงานจังหวัดนครศรีธรรมราช - ข้อมูล/
19 ธันวาคม 2561
รัฐบาลไทย-ข่าวทำเนียบรัฐบาล-นายกรัฐมนตรียืนยันสนับสนุนภาคเอกชนไทยขับเคลื่อนการลงทุนระหว่างไทย-เยอรมนี อย่างต่อเนื่องและเป็นระบบ
วันอังคารที่ 27 พฤศจิกายน 2561
นายกรัฐมนตรียืนยันสนับสนุนภาคเอกชนไทยขับเคลื่อนการลงทุนระหว่างไทย-เยอรมนี อย่างต่อเนื่องและเป็นระบบ
นายกรัฐมนตรียืนยันสนับสนุนภาคเอกชนไทยขับเคลื่อนการลงทุนระหว่างไทย-เยอรมนี อย่างต่อเนื่องและเป็นระบบ
วันนี้ เวลา 14.30 น. ( ตามเวลาท้องถิ่น ) ณ กรุงเบอร์ลิน สหพันธ์สาธารณรัฐเยอรมนี พลเอก ประยุทธ์ จันทร์โอชา นายกรัฐมนตรี พบหารือกับภาคเอกชนไทย และผู้ประกอบการไทย สาระสําคัญ ดังนี้
ภาคเอกชนไทย เช่น ประธาน กกร รองประธานสภาอุตสาหกรรม กรรมการเลขาธิการหอการค้าไทยฯ ได้สรุปการลงทุนและความร่วมมือกับเยอรมนีใน สาขาสําคัญ คือ อาชีวทวิภาคี ความร่วมมือด้านวิจัยและพัฒนา ศูนย์แสดงสินค้าและบริการ การท่องเที่ยว การประกันภัย การลงทุนในอุตสาหกรรมเป้าหมายของไทย และการลงทุนของภาคเอกชนไทยด้านห้างสรรพสินค้า ซึ่งทั้งหมดนี้ ต้องการให้รัฐบาลช่วยสนับสนุนและผลักดันอย่างต่อเนื่อง นอกจากนี้ ผู้ประกอบการด้านร้านอาหาร สปา และนําเข้า ส่งออกสินค้าไทย ยังได้เสนออุปสรรคปัญหาด้าน แรงงานไทย ภาษา และการเข้าเมือง เพื่อให้รัฐบาลช่วยดูแล และพร้อมที่จะเป็นประชาชนและผู้ประกอบการที่มีคุณภาพในเยอรมนี
ในโอกาสนี้ นายกรัฐมนตรีได้รับฟัง และให้กําลังใจผู้ประกอบการ พร้อมทั้งสั่งการให้หน่วยงานที่เกี่ยวข้อง เช่น กระทรวงแรงงานได้เข้ามาดูแลและแก้ปัญหา ทั้งนี้ รัฐบาลมีหน้าที่อํานวยความสะดวกแก่ภาคเอกชนให้สามารถลงทุน และดําเนินการได้อย่างราบรื่น รวมทั้งพร้อมที่จะแก้ปัญหาทุกเรื่องอย่างเป็นระบบ
รัฐบาลไทย-ข่าวทำเนียบรัฐบาล-ม.ล.ปนัดดาฯ ตรวจเยี่ยมและให้กำลังใจในการปฏิบัติงานแก่ผู้บริหาร และบุคลากรในสังกัด  โรงพยาบาลมหาวชิราลงกรณธัญบุรี จ.ปทุมธานี
วันพุธที่ 26 กันยายน 2561
ม.ล.ปนัดดาฯ ตรวจเยี่ยมและให้กําลังใจในการปฏิบัติงานแก่ผู้บริหาร และบุคลากรในสังกัด  โรงพยาบาลมหาวชิราลงกรณธัญบุรี จ.ปทุมธานี
ม.ล.ปนัดดาฯ ตรวจเยี่ยมและให้กําลังใจในการปฏิบัติงานแก่ผู้บริหาร และบุคลากรในสังกัด โรงพยาบาลมหาวชิราลงกรณธัญบุรี จ.ปทุมธานี
เมื่อวันอังคารที่ ๒๕ กันยายน ๒๕๖๑ เวลา ๑๔.๓๐ น.
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม และคณะ
เดินทางเข้าตรวจเยี่ยมและให้กําลังใจในการปฏิบัติงานแก่ผู้บริหาร และบุคลากรในสังกัด
โรงพยาบาลมหาวชิราลงกรณธัญบุรี กรมการแพทย์ อ.ธัญบุรี จ.ปทุมธานี
ม.ล.ปนัดดาฯ กล่าวในภายหลังว่า "กระผมพร้อมคณะได้ไปตรวจเยี่ยม ประชุมร่วมกับผู้บริหาร
รับทราบข้อมูล ตามที่สํานักนายกรัฐมนตรีมอบหมาย ณ โรงพยาบาลมหาวชิราลงกรณธัญบุรี
อ.ธัญบุรี จ.ปทุมธานี ในช่วงบ่ายวันนี้ เป็นเวลา ๙๐ นาที ที่มีความซาบซึ้งในน้ําใจและการต้อนรับ
ของผู้บริหาร ข้อมูลอันเป็นวิสัยทัศน์ก้าวไกลเป็นที่ยอมรับจากแวดวงทางการแพทย์ต่างประเทศ
ความรัก ความเมตตา ความพอเพียง และมีความสุข อีกทั้งเป็นสถานพยาบาลที่ใช้ระบบเทคนิคทางการแพทย์ที่ปรากฏผลสัมฤทธิ์
ที่เป็นเลิศ การปฐมพยาบาลผู้ป่วยโรคมะเร็งด้วยน้ําใจไมตรีจิต แม้แต่เรื่องละเอียดอ่อนที่ประเทศตะวันตกมีความนิยมเลือกใช้
คือ “Therapy dog” (สุนัขน่ารักฝึกหัดเพื่อเป็นเพื่อนใจผู้ป่วย)
กระผมมีความสํานึกในพระมหากรุณาธิคุณเป็นล้นพ้น ยังจดจําได้ถึงเมื่อครั้งที่รับราชการเป็นรองผู้ว่าราชการจังหวัดปทุมธานีกว่า ๑๐ ปีก่อน แนวพระราชดําริในการจัดตั้งหน่วยดูแลผู้ป่วยโรคมะเร็งระยะสุดท้าย
เตรียมความพร้อมผู้ป่วยและญาติสามารถใช้ชีวิตช่วงวาระสุดท้ายด้วยกันอย่างมีความสุข
ประเทศไทยเป็นอีกประเทศหนึ่งแห่งสมาชิกสมัชชาอนามัยโลก การวางแผนการดูแลผู้ป่วยโรคมะเร็ง
ระยะสุดท้าย การให้บริการอย่างทั่วถึง มีความละเอียดอ่อน พิถีพิถันในการให้ความอบอุ่นใจ เพื่อให้ผู้ป่วย
มีคุณภาพชีวิตที่ดี ซึ่งการดูแลแบบองค์รวม ความเข้าใจอันดีต่อผู้ป่วย สามารถลดความทุกข์ทรมานของชีวิตบุคคลผู้เป็นที่รัก
ช่วยให้ผู้ป่วยมีความสงบสุขในวาระสุดท้ายของชีวิต โรงพยาบาลในสังกัดกรมการแพทย์
ได้จัดตั้งหน่วยดูแลและให้บริการแบบประคับประคองให้ผู้ป่วยมีความสุขในวาระสุดท้ายให้ยาวนานที่สุด
มีคู่มือการดําเนินงาน และแนวปฏิบัติการ จัดทําหลักสูตรการอบรมสําหรับบุคลากรทางการแพทย์
พยาบาล อาสาสมัครผู้ดูแลเพื่อเป็นต้นแบบหรือการนําร่องให้กับโรงพยาบาลในสังกัดทั่วประเทศนําไปใช้ดําเนินการ
กระผมได้รับทราบรายละเอียดข้อมูลจากผู้บริหารโรงพยาบาลมหาวชิราลงกรณธัญบุรี
ที่ถือเป็นแนวทางอันเป็นที่มาของคําว่า “Thainess” ซึ่งมาจากคําว่า “Kindness” นั่นเอง
กระผมและคณะขอแสดงความชื่นชมในความมุ่งมั่นตั้งใจ ความมีวิริยภาพของทุกท่าน"
รัฐบาลไทย-ข่าวทำเนียบรัฐบาล-เอกอัครราชทูตราชอาณาจักรกัมพูชา เข้าเยี่ยมคำนับ  รองนายกรัฐมนตรี และรัฐมนตรีว่าการกระทรวงกลาโหม
วันพุธที่ 21 กุมภาพันธ์ 2561
เอกอัครราชทูตราชอาณาจักรกัมพูชา เข้าเยี่ยมคํานับ  รองนายกรัฐมนตรี และรัฐมนตรีว่าการกระทรวงกลาโหม
เอกอัครราชทูตราชอาณาจักรกัมพูชา เข้าเยี่ยมคํานับ  รองนายกรัฐมนตรี และรัฐมนตรีว่าการกระทรวงกลาโหม
เมื่อ 21 ก.พ.61 นาย Long Visalo (ลง วิซาโล) ออท.ราชอาณาจักรกัมพูชาประจําประเทศไทย เข้าเยี่ยมคํานับ พล.อ.ประวิตร วงษ์สุวรรณ รอง นรม. และ รมว.กห. ณ ศาลาว่าการกลาโหม
นาย ลง วิซาโล กล่าวว่า ความสัมพันธ์ไทย-กัมพูชาปัจจุบัน อยู่ในระดับที่ดีมาก ซึ่งจะเป็นประโยชน์กับการพัฒนาความร่วมมือระหว่างกัน โดยใช้กลไกความร่วมมือที่มีอยู่ ขับเคลื่อนให้เกิดผลเป็นรูปธรรมมากขึ้น โดยทั้งสองฝ่ายได้หารือร่วมกัน ถึงการเร่งรัดสานความร่วมมือจากผลการเยือนกัมพูชา ของ นรม.และการประชุมร่วม นรม.และ รมต.อย่างไม่เป็นทางการ (ICR) ไทย-กัมพูชา ครั้งที่ 3 เมื่อ 7 ก.ย.60 ที่ผ่านมา ทั้งเรื่องความร่วมมือทางทหาร การป้องกันและปราบปรามการลักลอบตัดไม่ทําลายป่า ความร่วมมือด้านแรงงาน การยกระดับจุดผ่อนปรนทางการค้า รวมทั้งการพัฒนาความร่วมมือและผลประโยชน์ทางทะเลร่วมกัน
โดยเฉพาะความร่วมมือด้านแรงงาน เพื่อส่งเสริมและคุ้มครองสวัสดิการแรงงานกัมพูชา และลดความเสี่ยงในการตกเป็นเหยื่อการค้ามนุษย์ ซึ่งจะร่วมกันผลักดันกระบวนการพิสูจน์สัญชาติและทําเอกสารเดินทางให้แล้วเสร็จ ตามข้อตกลงร่วมกัน ภายใน มิ.ย.61 สําหรับความร่วมมือกันยกระดับจุดผ่อนปรนการค้า เป็นจุดผ่านแดนถาวร ในพื้นที่จังหวัดที่มีชายแดนติดกัน ทั้งจังหวัด สระแก้ว-บันเตียเมียนเจย, สระแก้ว-พระตะบอง, อุบลราชธานี-พระวิหาร, บุรีรัมย์-อุดรเมียนเจย, ตราด-โพธิ์สัต จะร่วมกันเร่งดําเนินการในแต่ละพื้นที่ เพื่อทยอยยกระดับเป็นจุดผ่านแดนถาวรในพื้นที่ที่มีความพร้อมต่อไป ซึ่งคาดว่าจะช่วยยกระดับชีวิตความเป็นอยู่ของประชาชน และการขยายตัวทางเศรษฐกิจระดับพื้นที่ของทั้งสองประเทศได้อย่างเป็นรูปธรรม
รัฐบาลไทย-ข่าวทำเนียบรัฐบาล-รัฐบาลพร้อมสนับสนุนโครงการฯ ภายใต้แนวคิด “วิทย์สร้างคน วิทย์แก้จน และวิทย์เสริมแกร่ง”  เพื่อก้าวสู่ Thailand 4.0
วันอังคารที่ 19 มิถุนายน 2561
รัฐบาลพร้อมสนับสนุนโครงการฯ ภายใต้แนวคิด “วิทย์สร้างคน วิทย์แก้จน และวิทย์เสริมแกร่ง”  เพื่อก้าวสู่ Thailand 4.0
นรม. กล่าวชมผลงานโครงการฯ ภายใต้การสนับสนุนของกระทรวงวิทยาศาสตร์และเทคโนโลยี เพื่อเสริมสร้างโอกาสให้เยาวชนทุกคนมีความคิดริเริ่มสร้างสรรค์ กล้าคิด กล้าลงมือทํา พร้อมก้าวสู่  Thailand 4.0
วันนี้ (19 มิถุนายน 2561) เวลา 08.30 น. ณ บริเวณโถงกลาง ตึกบัญชาการ 1 ทําเนียบรัฐบาล ก่อนการประชุมคณะรัฐมนตรี นายสุวิทย์ เมษินทรีย์ รัฐมนตรีว่าการกระทรวงวิทยาศาสตร์และเทคโนโลยี พร้อมด้วยคณะผู้บริหารสํานักงานพัฒนาวิทยาศาสตร์และเทคโนโลยีแห่งชาติ (สวทช.) เข้าพบ พลเอก ประยุทธ์ จันทร์โอชา นายกรัฐมนตรี เพื่อประชาสัมพันธ์โครงการต่าง ๆ ภายใต้แนวคิด “วิทย์สร้าง คนวิทย์แก้จน และวิทย์เสริมแกร่ง” เพื่อก้าวสู่ Thailand 4.0
โอกาสนี้ รัฐมนตรีว่าการกระทรวงวิทยาศาสตร์และเทคโนโลยี ได้กล่าวรายงานว่าโครงการสําคัญต่าง ๆ ของ สวทช. ประกอบด้วย โครงการสื่อการสอนโปรแกรมมิ่งในโรงเรียน (Coding at School Project) ด้วยบอร์ดสมองกลฝังตัว KidBright บอร์ดสัญชาติไทยที่ผลิตในประเทศไทยและขึ้นบัญชีนวัตกรรมไทย รวมทั้งโครงการโรงประลองต้นแบบทางวิศวกรรมในสถานศึกษา (Fabrication Lab) เพื่อช่วยส่งเสริมศักยภาพของเยาวชน ต่อยอดสู่การเป็นนักประดิษฐ์ และนักสร้างสรรค์สิ่งใหม่ รวมถึงการก้าวเป็นประเทศโลกที่ 1 ในอนาคต โดยร่วมมือกับสํานักงานคณะกรรมการการศึกษาขั้นพื้นฐานและสํานักงานคณะกรรมการการอาชีวศึกษาเพื่อสนับสนุนการดําเนินงานโครงการฯ อย่างต่อเนื่อง และประสบผลสําเร็จเป็นอย่างดี
จากนั้น นายกรัฐมนตรี ได้เดินเยี่ยมชมโครงการต่าง ๆ ดังกล่าวด้วยความสนใจพร้อมกล่าวแสดงความชื่นชม โดยขอให้ สวทช. ช่วยสร้างโอกาสให้เยาวชนทุกคนเข้าถึงวิทยาศาสตร์ได้โดยง่าย อีกทั้งได้มีโอกาสเรียนรู้จากการปฏิบัติจริง พร้อมเข้าถึงสื่อการเรียนการสอนที่ทันสมัย อีกทั้งยังเป็นการเปิดโอกาสให้เยาวชนกล้าคิดริเริ่ม กล้าลงมือทํา เพื่อก้าวสู่การเป็นนักพัฒนาและนักวิจัย พร้อมผลักดันเข้าสู่ Thailand 4.0
.................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“กอช. เพิ่มช่องอำนวยความสะดวกส่งเงินสะสมให้สมาชิก ผ่านตู้บุญเติมและแอพพลิเคชัน Mymo ธนาคารออมสิน”
วันจันทร์ที่ 19 พฤศจิกายน 2561
“กอช. เพิ่มช่องอํานวยความสะดวกส่งเงินสะสมให้สมาชิก ผ่านตู้บุญเติมและแอพพลิเคชัน Mymo ธนาคารออมสิน”
กอช. เพิ่มช่องทางอํานวยความสะดวกในการออมเงินให้สมาชิกสามารถส่งเงินสะสมได้อีก 2 ช่องทาง ทั้งแอพพลิเคชัน Mymo ธนาคารออมสินและตู้บุญเติม
กองทุนการออมแห่งชาติ หรือ กอช. เพิ่มช่องทางอํานวยความสะดวกในการออมเงินให้สมาชิกสามารถส่งเงินสะสมได้อีก 2 ช่องทาง ทั้งแอพพลิเคชัน Mymo ธนาคารออมสินและตู้บุญเติม พร้อมเชิญชวนนักเรียน นิสิต นักศึกษา พ่อค้าแม่ค้า ผู้ประกอบอาชีพอิสระ ตรวจสอบสิทธิและสมัครสมาชิก กอช. พร้อมรับเงินสมทบจากรัฐบาล 50 – 100%
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า กอช. เพิ่มช่องทางอํานวยความสะดวกให้กับสมาชิกได้ส่งเงินสะสมเพิ่ม 2 ช่องทาง
- ส่งเงินสะสมผ่าน “ตู้บุญเติม” โดยสมาชิก กดเมนู “จ่ายบิลและค่าสินค้า”กดยืนยัน เลือก “กองทุนการออมแห่งชาติ” กรอกหมายเลขโทรศัพท์ กรอกเลขบัตรประชาชน 13 หลัก ตรวจสอบข้อมูลสมาชิก ใส่จํานวนเงินที่ต้องการออม กดยืนยันข้อมูล ใส่เงินในช่องใส่เงินเพื่อดําเนินการต่อ หน้าจอปรากฎว่า “ดําเนินการสําเร็จ” ถือว่าส่งเงินสะสมเรียบร้อย
- ส่งเงินสะสมผ่าน “แอพพลิเคชัน Mymo ธนาคารออมสิน” โดยเลือกเมนู บิล เลือกหมวด “ราชการ” ค้นหาคําว่า “กองทุนการออมแห่งชาติ” กรอกข้อมูลเลขบัตรประชาชนและกรอกจํานวนเงิน หลังจากนั้นตรวจสอบข้อมูลกดปุ่ม “ยืนยันและจ่ายเงิน” หน้าจอจะขึ้น ทํารายการสําเร็จ
ทั้งนี้ประชาชน นักเรียน นิสิต นักศึกษา พ่อค้าแม่ค้า ผู้ประกอบอาชีพอิสระ ที่ยังไม่ได้รับสิทธิสวัสดิการจากรัฐบาล สามารถตรวจสอบสิทธิและสมัครสมาชิก กอช. รับเงินสมทบจากรัฐบาล 50 – 100% กอช. ยังมีช่องทางที่อํานวยความสะดวกให้กับสมาชิกส่งเงินสะสมเพิ่มขึ้น สมาชิกหรือผู้สนใจสามารถ สอบถามข้อมูลเพิ่มเติมได้ที่สายด่วนเงินออม 02-049-9000 (ในวันและเวลาราชการ) หรือ ดาวน์โหลดแอป กอช. ได้ทั้งระบบแอนดรอยด์และไอโอเอส พิมพ์ค้นหาคําว่า “กอช.” และที่เว็บไซต์ กอช. www.nsf.or.th
และที่ผ่านมา กอช. ได้จัดบูธกิจกรรมใน “งานมหกรรมการลงทุนแห่งปี SET in the City 2018” ได้การตอบรับจากประชาชนให้ความสนใจอย่างล้นหลาม ทั้งตรวจสอบสิทธิ สมัครสมาชิก และส่งเงินสะสม สําหรับใครที่พลาดงานนี้ สามารถพบบูธ กอช. ได้อีกครั้งที่งานกาชาด ประจําปี 2561 ฉลอง 125 ปี สภากาชาดไทย "ร้อยดวงใจ ส่งต่อการให้ที่งดงาม" วันที่ 23 พฤศจิกายน - 1 ธันวาคม 2561 เวลา 10.30 - 22.00 น. ณ สวนลุมพินี กรุงเทพฯ สําหรับกิจกรรมข่าวสาร กอช. สามารถติดตามได้ทาง Facebook “กองทุนการออมแห่งชาติ”
รัฐบาลไทย-ข่าวทำเนียบรัฐบาล-กระทรวงเกษตรฯ จับมือ วช. กทม. และพันธมิตร/องค์กร เตรียมมอบต้นกล้า 1 ล้านต้น ให้แก่ประชาชนที่อาศัยในพื้นที่กรุงเทพฯ
วันพฤหัสบดีที่ 30 มกราคม 2563
กระทรวงเกษตรฯ จับมือ วช. กทม. และพันธมิตร/องค์กร เตรียมมอบต้นกล้า 1 ล้านต้น ให้แก่ประชาชนที่อาศัยในพื้นที่กรุงเทพฯ
กระทรวงเกษตรฯ จับมือ วช. กทม. และพันธมิตร/องค์กร เตรียมมอบต้นกล้า 1 ล้านต้น ให้แก่ประชาชนที่อาศัยในพื้นที่กรุงเทพฯ มุ่งหวังให้ทุกภาคส่วนมีส่วนร่วมในการลดปริมาณ PM2.5 อย่างยั่งยืน
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยว่า จากปัญหาที่ประเทศไทยกําลังเผชิญกับฝุ่นละอองขนาดเล็กกว่า 2.5 ไมครอน (PM2.5) ที่สูงเกินมาตรฐาน และพบในหลายจังหวัดของพื้นที่ภาคเหนือ ภาคกลาง และภาคตะวันออกเฉียงเหนือ โดยเฉพาะในพื้นที่กรุงเทพฯ การแก้ไขปัญหาดังกล่าวจึงจําเป็นต้องดําเนินการอย่างเร่งด่วน กระทรวงเกษตรและสหกรณ์ จึงร่วมกับสํานักงานการวิจัยแห่งชาติ (วช.) กรุงเทพมหานคร สถาบันการศึกษา และภาคเอกชน จัดกิจกรรม “ปลูกเพื่อป(ล)อด” ล้านต้น ลด PM2.5 ภายใต้โครงการ Green-city by MOAC ในวันอาทิตย์ที่ 9 กุมภาพันธ์ 2563 เวลา 9.00 น. โดยมี พลเอกประยุทธ์ จันทร์โอชา นายกรัฐมนตรี เป็นประธาน ณ ลานน้ําพุ ศูนย์การค้าสยามพารากอน ซึ่งกิจกรรมภายในงานจะมีการแจกจ่ายต้นกล้าที่มีประสิทธิภาพสูงในการดูดซับฝุ่น PM2.5 รวมทั้งสิ้นจํานวน 6 ชนิด ได้แก่ กระดุมทอง ไม้ประดับตระกูลคล้า (คล้านกยูง) ไม้ตระกูลว่าน (เศรษฐีเรือนใน) ไม้ตระกูลเฟิน (เฟินขนนก เฟินเจ้าฟ้า) ไม้เลื้อย (ตีนตุ๊กแก) และต้นสนไซเปรส เพื่อแจกจ่ายให้แก่ประชาชนที่อาศัยในพื้นที่กรุงเทพมหานคร ส่งเสริมให้ประชาชนมีส่วนร่วมในการปลูกต้นไม้ ทั้งบริเวณในและนอกบ้าน สถานที่ทํางาน ริมถนน และสวนสาธารณะ เพื่อเป็นการลดผลกระทบปัญหาฝุ่นละออง PM2.5 ในพื้นที่กรุงเทพฯ ในปีหน้าและปีต่อไป เสมือนการสร้างภูมิต้านทานให้กรุงเทพฯในระยะยาว รวมทั้งเป็นการเปิดโอกาสให้ประชาชนและเกษตรกร ที่สนใจเพาะพันธุ์เพื่อจําหน่ายเป็นอาชีพเสริมอีกทางหนึ่ง
นอกจากนี้ หน่วยงานต่าง ๆ ทั้งภาครัฐและเอกชน จะร่วมมือกันในการแจกจ่ายต้นกล้าให้กับประชาชนในเขตกรุงเทพมหานคร จํานวนรวมทั้งสิ้น 1 ล้านต้น โดยจะเปิดให้มีการลงทะเบียนผ่านทาง www.green-city.online เพื่อระบุสถานที่ที่จะเข้าไปรับต้นกล้าดังกล่าว โดยในเบื้องต้นจะเริ่มแจกจ่ายให้กับประชาชนในเดือนกุมภาพันธ์นี้ คนละ 5 ต้น พร้อมคู่มือการดูแล อีกทั้งยังมีการแจกจ่ายไปยังวัด โรงเรียน โรงพยาบาล เพื่อให้ประชาชนมีส่วนร่วมในการลด PM2.5 และเป็นการต่อยอดให้เกิดความยั่งยืนต่อไปในอนาคตด้วย
“เป็นที่ทราบกันดีอยู่แล้วว่าพืชเกือบทุกประเภทมีความสามารถในการดักเก็บฝุ่นไว้ตามใบและก้าน ยิ่งหากพืชใดมีใบหนาแน่นหลายชั้น ใบถี่ ใบมีร่องลึก ใบและก้านมีขน ความสามารถในการดักเก็บฝุ่นก็จะสูงตามพื้นที่ผิวที่มี นอกจากนี้ กลไกภายในของพืชเองก็มีความสําคัญในการลดฝุ่น PM2.5 และมลพิษอื่นที่อาจปนเปื้อนไปกับฝุ่น การทํางานของเครือข่ายบนความร่วมมือของทุกภาคส่วนในวันนี้ จะเป็นการสร้างภูมิต้านทานของเมืองบนฐานแนวคิดเกษตรและพืชสวน นําไปสู่เมืองแห่ง Green-city ได้สําเร็จโดยเร็ว ตลอดจนเป็นการปลูกจิตสํานึกในการปลูกต้นไม้ให้กับประชาชน เพื่อเพิ่มพื้นที่สีเขียว โดยนําร่องในพื้นที่ กทม. เป็นแห่งแรกเพื่อให้เกิดเป็นรูปธรรม และในอนาคตจะมีการขยายโครงการไปสู่เมืองใหญ่ในแต่ละจังหวัดต่อไป ” นายเฉลิมชัย กล่าว
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานเปิด “ศูนย์ข้อมูลซุปเปอร์แนป ประเทศไทย”
วันพฤหัสบดีที่ 30 พฤศจิกายน 2560
รมว.ดิจิทัลฯ เป็นประธานเปิด “ศูนย์ข้อมูลซุปเปอร์แนป ประเทศไทย”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดศูนย์ข้อมูลซุปเปอร์แนป ประเทศไทย ซึ่ง บริษัท ซุปเปอร์แนป (ประเทศไทย) จํากัด ได้ออกแบบและสร้างขึ้นตามข้อกําหนดที่ได้รับการยอมรับระดับสูงสุด Tier IV Gold ตามมาตรฐานเดียวกับศูนย์ข้อมูลแบบแบ่งพื้นที่เช่า Switch ที่เมืองลาสเวกัส ประเทศสหรัฐอเมริกา ด้วยการออกแบบที่ล้ําสมัยและมีตัวเลือกในการเชื่อมต่อหลากหลาย ทําให้ผู้ใช้บริการสามารถตอบสนองต่อตลาดที่กําลังเติบโต รวมทั้งเชื่อมโยงธุรกิจกับเศรษฐกิจและการค้าโลกได้ อีกทั้งช่วยสนับสนุนให้ภาครัฐขับเคลื่อนประเทศไทยไปสู่มิติใหม่ของเศรษฐกิจเพิ่มมูลค่าในยุคดิจิทัล ซึ่งประเทศไทยกําลังเดินหน้าไปสู่ยุค “ไทยแลนด์ 4.0” ผลักดันให้อุตสาหกรรมต่างๆ จะต้องพึ่งพานวัตกรรมที่เกิดใหม่จากเทคโนโลยีดิจิทัล รวมถึงการเชื่อมต่อผ่านเครือข่ายอินเทอร์เน็ต ผู้ให้บริการศูนย์ข้อมูลที่เป็นกลางจะทําหน้าที่สําคัญด้านโครงสร้างพื้นฐานให้กับภูมิภาคนี้ โดยจะขับเคลื่อนภาคธุรกิจให้เติบโตไปพร้อมๆ กับยุคอินเทอร์เน็ตในทุกสิ่ง (Internet of Things) คลาวด์ (Cloud) และปัญญาประดิษฐ์ (Artificial Intelligence) ศูนย์ข้อมูลดังกล่าวจะส่งเสริมการใช้ข้อมูลขนาดใหญ่ และการประมวลผลในรูปแบบ Cloud ซึ่งจะเพิ่มความสําคัญต่อการพัฒนาโครงการระเบียงเศรษฐกิจภาคตะวันออก (EEC) และประเทศไทยต่อไป เมื่อวันที่ 29 พฤศจิกายน 2560 ณ นิคมอุตสาหกรรมเหมราชชลบุรี 2 อําเภอศรีราชา จังหวัดชลบุรี
***************************
รัฐบาลไทย-ข่าวทำเนียบรัฐบาล- ม.ล.ปนัดดา ดิศกุล รมช. กระทรวงศึกษาธิการ มอบนโยบายการขับเคลื่อนนโยบายของ ศธ. ที่ประจวบคีรีขันธ์
วันจันทร์ที่ 16 ตุลาคม 2560
ม.ล.ปนัดดา ดิศกุล รมช. กระทรวงศึกษาธิการ มอบนโยบายการขับเคลื่อนนโยบายของ ศธ. ที่ประจวบคีรีขันธ์
รมช.ศึกษาธิการ (ม.ล.ปนัดดา ดิศกุล) ขอครูอาจารย์ จ.ประจวบคีรีขันธ์ เป็นแบบอย่าง (ไอดอล) ให้แก่ศิษย์ได้ปฏิบัติตาม และเป็นผู้ยกระดับความเป็นอารยสังคม ให้บุคคลรู้จักความรับผิดชอบชั่วดี
รมช.ศึกษาธิการ (ม.ล.ปนัดดาดิศกุล) ขอครูอาจารย์ จ.ประจวบคีรีขันธ์ เป็นแบบอย่าง (ไอดอล) ให้แก่ศิษย์ได้ปฏิบัติตามและเป็นผู้ยกระดับความเป็นอารยสังคมให้บุคคลรู้จักความรับผิดชอบชั่วดี
เมื่อวันพฤหัสบดีที่ 12 ตุลาคม2560ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ เป็นประธานมอบนโยบายการจัดการศึกษา และบรรยายพิเศษ เรื่อง 'พระมหากรุณาธิคุณของพระบาทสมเด็จพระจุลจอมเกล้าเจ้าอยู่หัว และพระบาทสมเด็จพระปรมินทรมหาภูมิพลอดุลยเดช ที่ทรงมีต่อพสกนิกรชาวไทย ศาสตร์พระราชากับพัฒนาการทางการศึกษา และการสืบสานพระราชปณิธานโรงเรียนคุณธรรม' ในการประชุมสัมมนาการสร้างพลังขับเคลื่อนนโยบายการปฏิรูปการศึกษาโดยใช้จังหวัดเป็นฐาน จัดโดยสํานักงานศึกษาธิการจังหวัด(ศธจ.) ประจวบคีรีขันธ์ ณ คอนเวนชั่นฮอลล์ สวนสนประดิพัทธ์ อ.หัวหิน จ.ประจวบคีรีขันธ์
ม.ล.ปนัดดา ดิศกุลกล่าวตอนหนึ่งว่าครูอาจารย์ คือ แม่แบบหรือ 'ไอดอล' แก่ศิษย์ทุกคน ความเพียร ความซื่อตรง ความรักชาติบ้านเมือง ลูกหลานเยาวชนล้วนเรียนรู้ได้จากบุพการี ครูอาจารย์ ความสําเร็จในชีวิตของลูกหลาน คุณธรรมนําความรู้ มีที่มาจากการศึกษาแบบอย่างที่งดงามจากบุคคลใกล้ตัว และจะอยู่กับตัวเขาไปตลอดชีวิต
ครูอาจารย์ คือ ผู้มีความสามารถในการให้คําแนะนํา ให้ความรู้เพื่อประโยชน์ทางการศึกษาเล่าเรียนของศิษย์ทุกคน เด็กอาจเรียบร้อยบ้างหรือซุกซนบ้างนั้น ถือเป็นเรื่องธรรมชาติของผู้เป็นเด็ก ครูมีหน้าที่อดทน อดกลั้น อดออม ต้องคิดอยู่เสมอว่า"ความเมตตากรุณา คือ ครู"ผู้เป็นครูจะมีความหวังดีต่อเด็กอย่างสม่ําเสมอ จะไม่มีการตําหนิติเตียนศิษย์ในที่สาธารณะหรือศิษย์คนอื่น ๆ
ครูมีหน้าที่ในการอบรมสั่งสอนศิษย์ทั้งในเรื่องของคุณธรรมจริยธรรม หลักวิชาการความรู้หลักการคิดฟังอ่านเขียน รวมถึงการปฏิบัติและศึกษาแนวทางในการทํางาน โดยวิธีของครูแต่ละท่านอาจมีเทคนิคที่แตกต่างกันออกไป โดยคํานึงถึงพื้นฐานความรู้ ความสามารถ และเป้าหมายของนักเรียนแต่ละคน
นอกจากการเรียนการสอนแล้ว ประการสําคัญครูยังเป็นผู้ยกระดับความเป็นอารยสังคมให้บุคคลรู้จักมีความรับผิดชอบชั่วดี มีความพอเพียง ประหยัด เกรงใจ สอนในเรื่องคุณงามความดี เพื่อเป็นแบบอย่างที่ยั่งยืนให้กับเด็กในโรงเรียนต่างๆ ได้ปฏิบัติตามทั้งต่อหน้าและลับหลัง รักษาความดีงามไว้ให้ได้อย่างครบถ้วน เป็นชื่อเสียงเกียรติคุณแก่โรงเรียนของเรา
บัลลังก์ โรหิตเสถียร: สรุป
ขอบคุณข้อมูลคณะทํางาน รมช.ศธ.
ยุทธพงศ์ เลือกกลั่นดี: ถ่ายภาพ
กลุ่มประชาสัมพันธ์ สํานักงานรัฐมนตรี และ
กลุ่มสารนิเทศ สอ.สป.:รายงาน
รัฐบาลไทย-ข่าวทำเนียบรัฐบาล-SME Development Bank ประกาศเชิญชวนบริจาคช่วยผู้ประสบภัยพิบัติ นำร่องลงพื้นที่บรรเทาทุกข์ภาคอีสาน 7 ส.ค. 2560 นี้
วันอังคารที่ 1 สิงหาคม 2560
SME Development Bank ประกาศเชิญชวนบริจาคช่วยผู้ประสบภัยพิบัติ นําร่องลงพื้นที่บรรเทาทุกข์ภาคอีสาน 7 ส.ค. 2560 นี้
ธพว.เปิดศูนย์รับบริจาคช่วยผู้ประสบภัยพิบัติที่ได้รับผลกระทบจึงเชิญชวนลูกค้าธนาคารผู้ประกอบการ SMEs หน่วยงานพันธมิตรภาครัฐและภาคเอกชน ตลอดจนประชาชนทั่วไป
ธนาคารพัฒนาวิสาหกิจขนาดกลางและขนาดย่อมแห่งประเทศไทย (SME Development Bank หรือ ธพว.) เปิดศูนย์รับบริจาคช่วยผู้ประสบภัยพิบัติที่ได้รับผลกระทบจึงเชิญชวนลูกค้าธนาคารผู้ประกอบการ SMEs หน่วยงานพันธมิตรภาครัฐและภาคเอกชน ตลอดจนประชาชนทั่วไปร่วมบริจาคข้าวสารอาหารแห้งน้ําดื่มยารักษาโรคผ้าอ้อมสําเร็จรูป (เด็ก/ คนชรา) ผ้าอนามัยเครื่องนุ่งห่มและสิ่งของจําเป็นอื่นๆ หรือสมทบทุนบริจาคผ่านชื่อบัญชี กิจกรรมช่วยเหลือสังคม ธพว. ธนาคารกรุงไทยบัญชีออมทรัพย์เลขที่ 172-0-09673-2 สาขาซอยอารีย์ ตั้งแต่วันนี้จนถึงวันศุกร์ที่ 4 ส.ค. 2560 ณ สํานักงานใหญ่ SME Bank Tower ติดสถานนีรถไฟฟ้าอารีย์
โดย ธพว. พร้อมจัดขบวนคาราวานนําร่องลงพื้นที่แรกภาคอีสานเพื่อบรรเทาทุกข์ลําเลียงสิ่งของอุปโภคและบริโภคนําแจกจ่ายในเขตพื้นที่จังหวัดสกลนครจังหวัดนครพนมและจังหวัดอื่นๆ ใกล้เคียงในวันที่ 7 ส.ค. 2560 ผู้ที่สนใจร่วมลงพื้นที่ หรือสอบถามรายละเอียดการบริจาคเพิ่มเติมได้ที่ Call Center 1357
สอบถามข้อมูลเพิ่มเติม: นางอุบลรัตน์ ค่าแพง ผู้อํานวยการฝ่ายส่งเสริมการตลาดลูกค้าสัมพันธ์และกิจกรรมเพิ่อสังคม 085-980-7861
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงการท่องเที่ยวและกีฬา ลงพื้นที่ จ.เชียงใหม่ และจ.ลำปาง
วันพฤหัสบดีที่ 14 กุมภาพันธ์ 2562
รัฐมนตรีว่าการกระทรวงการท่องเที่ยวและกีฬา ลงพื้นที่ จ.เชียงใหม่ และจ.ลําปาง
นายวีระศักดิ์ โควสุรัตน์ รัฐมนตรีว่าการกระทรวงการท่องเที่ยวและกีฬา ลงพื้นที่ร่วมกับคณะรัฐมนตรีนําโดย พลเอก ประยุทธ์ จันทร์โอชา นายกรัฐมนตรี เพื่อตรวจราชการและพบปะประชาชนชาว จ.เชียงใหม่ และจ.ลําปาง
วันที่ 14 มกราคม 2562นายวีระศักดิ์ โควสุรัตน์รัฐมนตรีว่าการกระทรวงการท่องเที่ยวและกีฬา ลงพื้นที่ร่วมกับคณะรัฐมนตรีนําโดยพลเอก ประยุทธ์ จันทร์โอชานายกรัฐมนตรีเพื่อตรวจราชการและพบปะประชาชนจังหวัดเชียงใหม่ และจังหวัดลําปาง
ช่วงเช้า นายวีระศักดิ์ โควสุรัตน์ รัฐมนตรีว่าการกระทรวงการท่องเที่ยวและกีฬา ลงพื้นที่พบปะประชาชน อําเภอแม่แจ่ม ณ โรงเรียนราชประชานุเคราะห์ 31 นําโดย พลเอกประยุทธ์ จันทร์โอชา นายกรัฐมนตรีและคณะรัฐมนตรี ในการเดินทางตรวจราชการที่จังหวัดเชียงใหม่ นายกฯ ได้มอบอุปกรณ์รณรงค์การป้องกันและแก้ปัญหาหมอกควันและไฟป่า ประจําปี พ.ศ.2562 ให้แก่ผู้แทนชุมชน จากนั้นคณะรัฐมนตรี เข้าเยี่ยมชมนิทรรศการการแก้ไขปัญหาและพัฒนาพื้นที่ "แม่แจ่มโมเดล" และการจัดการขยะของโรงเรียนราชประชานุเคราะห์ 31
ช่วงบ่าย นายวีระศักดิ์ โควสุรัตน์ รัฐมนตรีว่าการกระทรวงการท่องเที่ยวและกีฬา นําโดย พลเอกประยุทธ์ จันทร์โอชา นายกรัฐมนตรี เดินทางไปยังลานตลาดชุมชนบ้านหลุก พบปะประชาชน อําเภอเเม่ทะ นายกฯ เปิดศูนย์แสดงและจําหน่ายผลิตภัณฑ์​ไม้แกะสลัก และเยี่ยม​ชมนิทรรศการผลการดําเนินงานตามนโยบายสําคัญของรัฐ จากนั้นคณะรัฐมนตรี เดินทางต่อไปยังสะพานรัษฎาภิเศก เยี่ยมชมสะพานรัษฎาภิเศกและStreet Artริมแม่น้ําวัง เพื่อส่งเสริมการท่องเที่ยวเมืองรอง และCreative Tourismของรัฐบาล